  Виталий Пронин to-world-travel.ruДуннеын Бусьтыр улонзылы - пум Россиен кусыпъёссэ сӧременыз йырин Турция трос ыштонъёс адӟе ни.Россиысь туристъёс ӧвӧлэн Средиземной но Эгейской зарезьёс дурысь 1 сюрс 300 пала отельёс вузаны поттэмын.Туристъёс чотын Турцилэн кисыяз арлы быдэ 24 миллиард доллар люкаськылӥз, та пӧлысь 10 миллиардэз - кунысьтымы адямиос чотын. Кӧнялы ке гинэ ичигес люкаськылӥз Германиысь туристъёс чотын. Но Стамбулын терактын ФРГ-ысь 12 мурт бырем бере соос но уг дӥсьто ни Турциын шутэтскыны. udmfoto.ruРоссиын Кытын ӝоггес люкаське уксё? Кыӵе городын квартира басьтымон уксё ӝоггес люканы луоно?Аналитикъёс ӵошатӥллям бадӟым городъёсын улӥсьёслэсь шоро-куспо уждунзэс улон интылы дунъёсын. Уждундэ быдэскын люкад ке, квартира басьтыны уксё тужгес но ӝог люкаське Магаданын - 3 ар но 1 толэзь куспын. Брянскын но Мурманскын улон сэрег басьтон понна коньдон люкано 3 но ӝыны ар ӵоже. Ставропольын - 3 ар но 7 толэзь. Рейтинглэн пумаз Москва но Санкт-Петербург. Нырысетӥяз квартира басьтон понна 8 ар но 4 толэзь уксё люкано, кыкетӥяз - 6 но ӝыны ар. Иж та рейтинге шедемын ӧвӧл.Удмуртиын Туспуктӥз В. ЕмельяноваЧескыт юмшан 8-тӥ-13-тӥ феврале Ижын ортчоз пельняньлы сӥзем фестиваль.Пельняньлэн нуналыз нырысьсэ радъяськиз кылем арын, калыклы туж кельшиз. Туэ но чакламын пӧртэм ужрадъёс. Тужгес тунсыкоез - Пельнянь шудон, ортчоз Шор карлудын 13-тӥ феврале. Адямиос куспазы ӵошатскозы, пельнянь кутыса, кырӟаса-вераса, эстафетаын бызьылыса. Радъяськоз «Зарни пельнянь» премиен пусъён: сое басьтон понна элькунысьтымы кафеос-ресторанъёс мастер-классъёс ортчытозы, пельнянь кутон амалъёссэс возьматозы. Луоз удмурт сиён-юонъёсъя адӟытон - озьы кылдоз Удмуртилэн пӧраськонъя картаез. Шор карлудын ик радъямын луоз туспуктэмъёслы сӥзем сэрег - тодматскыны луоз пельнянен герӟаськем улонысь суредъёсын. Тужгес усто туспуктэмлэн авторезлы 3 килограмм пельнянь кузьмалозы.Елена Никитина Теги: дуннеын Россиын Удмуртиын  